Miloslav Starosta

Prof. **Miloslav Starosta** Mgr. art. (* 31. august 1940, Bratislava† 16. marec 2020, Bratislava) bol slovenský klavirista, pedagóg, historik, publicista a prekladateľ. Celá jeho životná dráha vychádzala z hlbokého poznania, uberala sa po stopách činov hudobných majstrov a mysliteľov minulosti, v úsilí po rozvíjaní i potrebnej aktualizácii ich diel a odkazov, pre osoh a povznesenie prítomných a budúcich generácií pokračovateľov.

## Život a vzdelanie
Základy v klavírnej hre získal u Ilzy Vilímovej. Študoval na gymnáziu, neskôr hru na klavíri (u prof. Anny Kafendovej), dirigovanie (u prof. Imricha Križana a prof. Kornela Schimpla) i kompozíciu (u prof. Andreja Očenáša) na bratislavskom Štátnom konzervatóriu (19571961) a na Vysokej škole múzických umení v Bratislave (19611965) u prof. Anny Kafendovej.

Roku 1957 získal 1. cenu na súťaži mladých klaviristov v Ostrave, roku 1960 2. cenu na Súťaži československých konzervatórií v Brne. Zúčastnil sa Klavírnej súťaže Fryderyka Chopina v Mariánskych Lázňach (1962, 1963čestné uznanie), Celoštátnej interpretačnej súťaže k 50. výročiu vzniku ČSR v Prahe (19681. cena, Klavírne trio VŠMUMiloslav Starosta pf, Peter Michalica vn, Juraj Alexander vc). V roku 1976 spolu s dlhoročnou umeleckou partnerkou, mezzosopranistkou Viktóriou Stracenskou, absolvoval majstrovský interpretačný kurz „Das deutsche Lied“ pod vedením prof. Paula Schillhawského na Mozarteu v Salzburgu, v roku 1985 spolu s manželkou Mgr. art. Brigitou Starostovou mesačnú stáž na Gnesininych inštitúte a Konzervatóriu P. I. Čajkovského v Moskve, s možnosťou hospitácií aj na talentových školách (CMŠ) oboch týchto významných inštitúcií.

Manželka Mgr. art. Brigita Starostová (nar. 1943 v Prahe) pôsobila v rokoch 19692016 ako profesorka klavírnej hry na Konzervatóriu v Bratislave, kde vychovala celý rad profesionálne pripravených absolventov (Róbert Stankovský, Denisa Krajčovičová, Gabriela Hessenberger, Miriam Gašparíková, Katarína Marcingerová, Peter Tarkay, Zuzana Zamborská a i.). Z ich manželstva pochádzajú dve dcéry: Andrea (1966) a Martina (1968), ktorá sa po štúdiu na Konzervatóriu v Bratislave, na HTF VŠMU a po 5-ročnom študijnom a umeleckom pobyte v Paríži, kde v roku 1995 získala 1. cenu na medzinárodnej klavírnej súťaži U.F.A.M., uplatňuje ako klavírna pedagogička v Belgicku.

## Umelecká a pedagogická činnosť
Počas 30-ročnej koncertnej činnosti Miloslav Starosta vystúpil na koncertoch v Nemecku, ZSSR, Bulharsku, Maďarsku, Rumunsku, Poľsku, Švédsku, Dánsku, Česku, Taliansku, Švajčiarsku. Pravidelne účinkoval na domácich festivaloch, ako Pražské jaro (1975, 1986), Bratislavské hudobné slávnosti (1973, 1976, 1985) a ďalších. V jeho repertoári okrem významných diel svetovej klavírnej literatúry nájdeme aj množstvo diel slovenských skladateľov, z ktorých viaceré premiéroval. Bol vyhľadávaným komorným partnerom a členom viacerých komorných súborov (napr. Slovenského klavírneho tria – Miloslav Starosta, Peter Michalica, Juraj Alexander; Bratislavského klavírneho tria – Miloslav Starosta, Pavol Heinz, Josef Sikora; súboru Musici da camera Bratislaviensis). Niekoľko rokov externe pôsobil v orchestri Slovenská filharmónia (koncertantné a orchestrálne party) a spolupracoval s dirigentmi tohto orchestra i na zahraničných zájazdoch (napr. s Ľudovítom Rajterom, Ladislavom Slovákom).

Aktívna koncertná činnosť sólistu a komorného hudobníka v spolupráci s poprednými osobnosťami slovenského koncertného života sa spájala s významnou pedagogickou a vedeckou činnosťou. Od roku 1965 vyučoval hru na klavíri na Katedre klávesových nástrojov HF VŠMU. V roku 1980 získal hodnosť docenta, v roku 1988 profesora. Významný bol jeho prínos do oblasti teoreticko-vedeckej oblasti klavírnej interpretácie a pedagogiky klavírnej hry. Niekoľko rokov vyučoval externe i na Konzervatóriu v Bratislave. Počas 47-ročnej pedagogickej činnosti na VŠMU vychoval rad úspešných absolventov v hre na klavíri a umeleckých i vedeckých doktorandov v študijnom programe hra na klavíri a teória hudby. Väčšina z nich pôsobí na umeleckých stredných a vysokých školách doma i v zahraničí: Zuzana Paulechová-Niederdorfer, Daniel Buranovský, Viera Doubková-Bartošová, Zlatica Majerská-Poulová, Helena Kováčová, Alexandra Rabarová, Zuzana Čižmarovičová, Renáta Ruttkayová, Peter Kaščák, Mária Šuchová-Blesáková, Mária Míreková-Gajdošová, Alena Lakatošová, Alžbeta Weinzettlová, Iveta Čisáriková, Elena Händler, Klaudia Jurkovičová, Ľudmila Kršková, Ingrid Pinková, Jana Škvarková, Denisa Ďurinová-Krajčovičová, Gabriela Ábelová-Hessenberger, Peter Tarkay, Miriam Medveďová-Gašparíková, Janette Šingerová-Katinová, Ildikó Zsigraiová-Lipcseiová, Štefan Sedlický, Alena Kručayová, Martina Čiefová. V rokoch 19801981 pôsobil vo funkcii prodekana, 19811989 bol dekanom HF VŠMU.

Okrem hry na klavíri viedol i komornú hru, interpretačný seminár, didaktiku a históriu pedagogiky klavírnej hry, doktorandský seminár. Je spoluzakladateľom pedagogických predmetov klavírnej hry na Hudobnej a tanečnej fakulte.

## Hudobné diela
Miloslav Starosta bol slovenskej verejnosti známy ako sólista a komorný partner slovenských interpretov. Od roku 1969 bol členom Zväzu slovenských skladateľov a koncertných umelcov. Sólisticky i ako člen komorných súborov (so Slovenským klavírnym triom, Bratislavským klavírnym triom, v spolupráci s Viktóriou Stracenskou, Evou Blahovou,
Vladislavom Brunnerom ml., Petrom Mikulášom, Jurajom Wiedermannom, Elenou Hanzelovou, Andreou Šestákovou-Rozinovou a i.), nahrával pre Slovenský rozhlas, Slovenskú televíziu a gramofónové vydavateľstvo OPUS.
Je zakladateľom Slovenského klavírneho tria, Bratislavského klavírneho tria, Komorného orchestra Konzervatória v Bratislave a súboru Musici da camera Bratislaviensis.

### Nahrávky v Slovenskom rozhlase
* Andrej Očenáš: *Obrázky z bájí* *(Kliatba - Balada - Hudci - Slncový kôň)*, Miloslav Starosta - klavír,
* Andrej Očenáš: *Mladosť  op. 14* *(Domov - Detské hry - Dievčenské tance - Vrchári idú)*, Miloslav Starosta - klavír,
* Wolfgang Amadeus Mozart: *Sonáta a mol KV 310*, Miloslav Starosta - klavír,
* Fryderyk Chopin: *Nokturno Des dur op. 27 č. 2, Balada č. 4 f mol op. 52*, Miloslav Starosta - klavír,
* Johann Sebastian Bach: *Brandenburský koncert č. 5 D dur (Allegro - Affetuoso - Allegro) BWV 1050, pre čembalo, priečnu flautu, husle, sláčikové nástroje a continuo)*, Miloslav Starosta - čembalo, Vladislav Brunner ml. - flauta, Teodor Mészáros - husle, Komorný orchester Konzervatória v Bratislave, dirigent - Ján Pragant.
* Michel Blavet: *Sonáta pre flautu a čembalo*, Vladislav Brunner ml., - flauta, Miloslav Starosta - klavír,
* Gelmer-Rainer Sinisalo: *3 miniatúry pre flautu a klavír (Allegro leggiero - Andantino - Allegro vivace)*, Vladislav Brunner ml., - flauta, Miloslav Starosta - klavír,
* Michal Vilec: *Na rozhľadni* pre flautu a klavír, Vladislav Brunner ml., - flauta, Miloslav Starosta - klavír,
* Georges Enescu: *7 piesní na básne Clémenta Marota,* 1. Estrene à Anne, 2. Languir me fais, 3. Aux damoyselles paresseuses d'escrire à leurs amys, 4. Estrene de la rose 5. Present de couleur blanche, 6. Changeons propos, c'est trop chanté d'amours, 7. Du confict en douleur. Viktória Stracenská - soprán, Miloslav Starosta - klavír,
* Johannes Brahms: *piesne* pre soprán a klavír (Liebestreu, Von ewiger Liebe), Viktória Stracenská - soprán, Miloslav Starosta - klavír,
* Hugo Wolf: *Auf einer Wanderung, Verborgenheit (na básne Eduarda Mörikeho) piesne pre pre soprán a klavír,* Viktória Stracenská - soprán, Miloslav Starosta - klavír,
* Richard Wagner: *Wesendonck Lieder*, *5 piesní na slová Mathildy Wesendonck (1. Der Engel - 2. Stehe still! - 3. Im Treibhaus (Studie zu *Tristan und Isolde*) - 4. Schmerzen - 5. Träume (Studie zu *Tristan und Isolde*)*, Viktória Stracenská - soprán, Miloslav Starosta - klavír,
* Sergej Prokofiev: *Päť piesní op. 27 na básne Anny Achmatovovej (1916)*, Viktória Stracenská - soprán, Miloslav Starosta - klavír, 
* Zdenko Mikula: *Cigánske piesne* *na básne Vojtecha Mihálika*, Peter Mikuláš - bas, Miloslav Starosta - klavír,
* *Urbanec Bartolomej – Túžba po domove,* cyklus piesní na slová P. Stanislava, Stracenská Viktória, spev; Starosta Miloslav, klavír; Slovenský rozhlas 1989 [sign.: A-CD 01719],
* Frank Martin: *6 monológov z Jedermanna,* Juraj Wiedermann - barytón, Miloslav Starosta - klavír,
* Ludwig van Beethoven: *Klavírne trio c mol op. 1 č. 3*, Miloslav Starosta - kl, Peter Michalica - vn, Juraj Alexander - vc,
* Bohuslav Martinů: 5 pièces brèves, Miloslav Starosta - kl, Peter Michalica - vn, Juraj Alexander - vc,
* Igor Dibák: *Moments musicaux* pre klavírne trio, Miloslav Starosta - kl, Peter Michalica - vn, Juraj Alexander - vc,
* Igor Dibák: *Moments musicaux* pre klavírne trio, Miloslav Starosta - kl, Pavol Heinz vn, Josef Sikora vc.,
* Jozef Kresánek: *Klavírne trio,* Miloslav Starosta - kl. Viktor Šimčisko - vn. - Josef Sikora - vc. 
Popri koncertnom pôsobení doma i v zahraničí a popri pedagogike klavírnej hry sa zameriaval aj na vedecko-výskumnú, publikačnú a prekladateľskú činnosť v oblasti teórie a histórie klavírnej interpretácie a pedagogiky, ako aj na vedenie pedagogických seminárov. Bol členom porôt viacerých umeleckých súťaží.

Od roku 1991 viedol na HTF VŠMU predmety DPŠ (doplňujúceho pedagogického štúdia) pre študentov i absolventov fakulty a stal sa jedným zo zakladateľov študijného programu hra na klavíri – pedagogické zameranie. V roku 2000 založil a stal sa vedúcim Metodického centra HTF VŠMU, ktoré sa v roku 2003 pretransformovalo na Centrum výskumu HTF VŠMU. Popritom bol naďalej pedagogicky činný, viedol predmety didaktika klavírnej hry a história klavírneho umenia a pedagogiky, ako aj doktorandské semináre, bol školiteľom i oponentom bakalárskych, magisterských i doktorandských prác, publikoval knižne i v odbornej tlači. Bol zakladateľom časopisov Bulletin HTF (vychádzal v rokoch 20022004), v rokoch 20042008 bol na HTF šéfredaktorom odborného periodika TEMPO. V týchto periodikách publikoval početné odborné štúdie a články.

Pedagogická, umelecká, i vedecká činnosť sa počas rokov pôsobenia doplňovali a vytvorili bázu tvorby pôvodnej a bohatej prekladovej študijnej literatúry a zároveň aj profilovania didaktických a historických disciplín na Katedre klávesových nástrojov. Táto činnosť sa odrazila i v spolupráci so zahraničnými osobnosťami a inštitúciami. Na pôde Metodického centra JAMU v Brne odznela roku 2003 prednáška F. Chopin ako pedagóg. Roku 2007 v rámci Komorných dní J. N. Hummela v Bratislave sa uskutočnila prednáška a obrazová prezentácia „Hummel a Bratislava“ na medzinárodnej akadémii „Hummel bez hraníc“. V máji 2008 sa v Bratislave uskutočnila Medzinárodná muzikologická konferencia „Po stopách J. N. Hummela“, kde odznela aj prednáška „Hummelova veľká klavírna škola“. Bola publikovaná i v medzinárodnom zborníku z tohto podujatia pod titulom „Auf den Spuren von Johann Nepomuk Hummel“ (Edition Markéta Štefková – Hummel-Gesellschaft) vo Weimare roku 2009.

### Slovenské a svetové premiéry
* *Albrecht, Alexander – Štyri piesne* (Zatratený, Čas ruží, Ľútosť, Návrat domov), Viktória Stracenská – mezzosoprán, Miloslav Starosta – klavír, BHS 1985
* *Dibák, Igor – Moments musicaux I, op. 6*, 1971, Bratislava (venované Slovenskému klavírnemu triu), Peter Michalica vn, Juraj Alexander vc, Miloslav Starosta fp
* *Hrušovský, Ivan – Tri reflexie pre mezzosoprán a klavír*, Viktória Stracenská – mezzosoprán, Miloslav Starosta – klavír, 1988, Bratislava
* *Kresánek, Jozef – Klavírne trio*, BHS 1973, Viktor Šimčisko vn, Josef Sikora vc, Miloslav Starosta pf
* *Meier, Jaroslav – Nočné piesne*, BHS, 1973, Ľuba Baricová – mezzosoprán, Miloslav Starosta - klavír,
* *Mikula, Zdenko – Cigánske piesne* pre bas a klavír. Peter Mikuláš - bas, Miloslav Starosta - klavír, nahrávka pre Slovenský rozhlas a OPUS.
* *Novák, Milan – Prekroč náš čas, pieseň pre barytón a klavír*, text: Štefan Ladižinský, Marián Horák, barytón, Miloslav Starosta klavír
* *Očenáš, Andrej – Mladosť, op. 14*, Miloslav Starosta – klavír, 1966, Trenčianske Teplice, Prehliadka slovenského koncertného umenia
* *Očenáš, Andrej – Klavírne trio, op. 36*, 1967, Bratislava (venované Slovenskému klavírnemu triu), Peter Michalica vn, Juraj Alexander vc, Miloslav Starosta fp
* *Očenáš, Andrej – Fresky pre husle a klavír, op. 37* Bratislava, 1967, Peter Michalica - husle, Miloslav Starosta – klavír
* *Rosinský, Ján – Pri Zoborskej studienke pre klavírne trio*, Nitra, Peter Michalica - husle, Miloslav Starosta – klavír
* *Suchoň, Eugen – Kúcanské pjesně*, ESD 104a, Eva Blahová – soprán, Miloslav Starosta, klavír
* *Vilec, Michal – Capriccio pre klavír*, 1961, Bratislava, Miloslav Starosta – klavír
* *Vilec, Michal – Balada pre dva klavíry, op. 31*, 1963, Košice, Miloslav Starosta, Ivan Palovič – 2 klavíry

### Diskografia
* *Alexander Albrecht – Štyri piesne pre soprán a klavír* (Zatratený, Čas ruží, Ľútosť, Návrat domov), Viktória Stracenská – mezzosoprán, Miloslav Starosta – klavír OPUS 9110 1637-18
* *Igor Dibák – Moments musicaux I, op. 6*, Bratislavské klavírne trio (Miloslav Starosta – klavír, Pavol Heinz – husle, Josef Sikora – violončelo), OPUS 9111 0400
* *Zdenko Mikula – Cigánske piesne*, Peter Mikuláš – bas, Miloslav Starosta – klavír 1986 LP – Opus 9111 1771
* *Andrej Očenáš – Klavírne trio op. 36*, Slovenské klavírne trio (Miloslav Starosta – klavír, Peter Michalica – husle, Juraj Alexander – violončelo)
* *Andrej Očenáš – Ako padajú hviezdy*, op. 31, Magdaléna Hajóssyová – soprán, Miloslav Starosta – klavír OPUS 9111 0540
* *Urbanec Bartolomej – Túžba po domove* Cyklus piesní na slová P. Stanislava, Stracenská Viktória, spev; Starosta Miloslav, klavír;
* *Hrušovský Ivan: Tri reflexie pre mezzosoprán a klavír*; texty – Milan Rúfus, Milan Kraus a Máša Haľamová, Stracenská Viktória (mezzosoprán); Starosta Miloslav (klavír)
* *Ivan Parík – Musica da camera*, Hudobný fond SF 00342131 (2002) *Čas odchodov* (Jesenné stádo, Babie leto) – Viktória Stracenská (spev) – Miloslav Starosta (klavír) a iní. Rozsah: 1 kompaktná platňa (61 min. 38 sek.) s textovou prílohou

## Vedecká činnosť

### Pôvodné a prekladové knižné publikácie
UKB – Univerzitná knižnica Bratislava
# *Cesty k umeniu klavírnej hry* / Starosta, Miloslav. Vyd. údaje: Bratislava: AEPress, Vysoká škola múzických umení, 2006 Rozsah: 214 s ISBN 80-88880-69-6.
# *Kapitoly z dejín klavírneho umenia a pedagogiky klavírnej hry* / Starosta, Miloslav. Vyd. údaje: Bratislava: Vysoká škola múzických umení, 2000 Rozsah: 130 s ISBN 80-85182-74-2
# *Metodická príručka hry na klavíri pre prípravné štúdium* / Starosta, Miloslav. Ďalší autori: Vladárova, Erika Schmidtová Dagmar. Vyd. údaje: Bratislava: SPN, 1986 Rozsah: 114 S.
# *Práca pianistu* / Kogan, Grigorij Michajlovič Ďalší autori: Starosta, Miloslav /prel./. Vyd. údaje: Bratislava: Ústr. knižnica a ŠIS VŠMU, 1990 Rozsah: 129 s. ISBN 80-85182-05-X
# *Béla Bartók - pedagóg* / Malinkovskaja, Avgusta Viktorovna Ďalší autori: Starosta, Miloslav /prel./. Vyd. údaje: Bratislava: VŠMU, 1994 Rozsah: 107 s. ISBN 80-85182-30-0
# *Výchova klaviristu* / Timakin, Evgenij Michailovič 1916-2004. Ďalší autori: Starosta, Miloslav /prel./. Vyd. údaje: Bratislava: Ústr. kniž. a ŠIS VŠMU, 1988 Rozsah: 104 s.
# *Práca pianistu* / Kogan, Grigorij Michailovič Ďalší autori: Starosta, Miloslav /prel./. Vyd. údaje: Bratislava: DIVIS, 2009 Rozsah: 174 s. noty 1 CD ISBN 978-8089454-00-6.
# *Tvorivé vyučovanie klavírnej hry* / Martienssen, Carl Adolf, 1881-1955. Ďalší autori: Starosta, Miloslav /prel./. Preklad z: Schöpferischer Klavierunterricht : (Die individuelle Klaviertechnik / Methodik des individuellen Klavierunterrichts) / Carl Adolf Martienssen. - Leipzig : Breitkopf und Härtel Musikverlag, 1954. Vyd. údaje: Bratislava: Orman, 2010 Rozsah: 264 s. il., noty 1 CDR ISBN 978-80-89504-03-9
# *Kapitoly z dejín klavírneho umenia a pedagogiky klavírnej hry* / Starosta, Miloslav, 1940-. Vyd. údaje: Bratislava: Vysoká škola múzických umení v Bratislave, Centrum umenia a vedy, 2014 Rozsah: 199 s. noty ISBN 978-80-89439-57-7
# *Domenico Scarlatti. majster klavíra* / Keller, Hermann, 1885-1967 Ďalší autori: Starosta, Miloslav /prel./. Vyd. údaje: Bratislava: Vysoká škola múzických umení, 2012 Rozsah: 100 s. noty, portr. ISBN 978-80-89439-22-5
# *Výchova pianistu* / Timakin, Jevgenij Michajlovič, 1916-2004. Ďalší autori: Starosta, Miloslav, /prel./. Vyd. údaje: Bratislava: Vysoká škola múzických umení, 2012 Rozsah: 179 s. il., noty, portr. ISBN 978-80-89439-20-1
# *Timakinova klavírna škola* [elektronický zdroj] : DVD k druhému, rozšírenému ruskému vydaniu knihy J. M. Timakina Výchova pianistu (Moskva, 2009): DVD 1: Lekcie 1-24; DVD 2: Lekcie 25-47. Jevgenij Michailovič Timakin. - Bratislava : VŠMU, 2014. Elektronický optický disk (DVD). Pedagogické prezentácie s príkladmi; rozhovory: Timakin, Jevgenij Michailovič, Vlasenko, Natalia Ľvovna, Starosta, Miloslav (preklad, dialógy a slovenské titulky). Signatúra knižnice VŠMU: DVD 193/1-2; Kniha 10 D 2951,a-g.
# *Návyky koordinácie vo vývoji pianistu* / Timakin, Jevgenij Michailovič, 1916-2004 Ďalší autori: Starosta, Miloslav /prel./. Vyd. údaje: Bratislava: Vysoká škola múzických umení, 2012 Rozsah: 112 s. noty ISBN 978-80-89439-21-8
# *Klavírne diela J. S. Bacha* / Keller, Hermann, 1885-1967 Ďalší autori: Starosta, Miloslav, /prel./. Vyd. údaje: Bratislava: Vysoká škola múzických umení v Bratislave, Centrum umenia a vedy, 2015 Rozsah: 298 s. il., noty, faksim. ISBN 978-80-89439-78-2
# *Základné princípy klavírnej hry* / Lhévinne, Josef Alexandrovič, 1874-1944; Ďalší autori: Starosta Miloslav /prel/. - Vyd. údaje: 1. vyd. - Bratislava: Centrum umenia a vedy VŠMU, 2016. - 58 s. noty - ISBN 978-80-89439-93-5
# *Hummelova veľká klavírna škola, Viedeň 1828*, (Die grosse Klavierschule, Wien 1828); Miloslav Starosta. Medzinárodná muzikologická konferencia „Po stopách Johanna Nepomuka Hummela“, 2008 v Bratislave; In: Zborník pod titulom „Auf den Spuren von Johann Nepomuk Hummel“: Bericht zum kongress aus Anlass des 230. Geburstages von J N. Hummel am 30. - 31. Mai 2008 in Bratislava ; Markéta Štefková. - [1. Aufl.]. Edition Markéta Štefková – Hummel-Gesellschaft, Weimar 2009

### Články publikované v odbornej tlači
* HUDOBNÝ ŽIVOT (8. 4. 1998), ročník XXX č. 7 str. 6-7 – Miloslav Starosta: Umenie klavírnej hry; *Úvodné slová o umení a pedagogike klavírnej hry. Interpretácia ako zvláštny druh umeleckej činnosti.*
* HUDOBNÝ ŽIVOT (22. 4. 1998), ročník XXX č. 8 str. 5 – Miloslav Starosta: *Vývin klavírnej pedagogiky a vplyv umeleckej praxe na jej podobu v rôznych obdobiach*.
* HUDOBNÝ ŽIVOT (6. 5. 1998), ročník XXX č. 9 str. 6 – Miloslav Starosta: Umenie klavírnej hry; *Muzio Clementi – John Field – Johann Baptist Cramer.*
* HUDOBNÝ ŽIVOT (20. 5. 1998), ročník XXX č. 10 str. 7 – Miloslav Starosta: Umenie klavírnej hry; *Johann Nepomuk Hummel.*
* HUDOBNÝ ŽIVOT (3. 6. 1998), ročník XXX č. 11 str. 7 – Miloslav Starosta: Umenie klavírnej hry; *Carl Czerny.*
* HUDOBNÝ ŽIVOT (17. 6. 1998), ročník XXX č. 12 str. 9  – Miloslav Starosta: Umenie klavírnej hry; *Theodor Leschetizky*
* HUDOBNÝ ŽIVOT (1. 7. 1998), ročník XXX č. 13 str. 10 – Miloslav Starosta: Umenie klavírnej hry; *Z klavírnej literatúry 18. a 19. storočia, Carl Philipp Emanuel Bach, Friedrich Wilhelm Marpurg, Daniel Gottlob Türk, Ignaz Moscheles a François Josph Fétis*.
*HUDOBNÝ ŽIVOT (15. 7. 1998), ročník XXX č. 14-15 str. 6 – Miloslav Starosta: Umenie klavírnej hry; *Clara Schumannová.*
*HUDOBNÝ ŽIVOT (23. 9. 1998), ročník XXX č. 17 str. 9 – Miloslav Starosta: Umenie klavírnej hry; *Fryderyk Chopin.*
*HUDOBNÝ ŽIVOT (7. 10. 1998), ročník XXX č. 18 str. 9 – Miloslav Starosta: Umenie klavírnej hry; *Franz Liszt.*
*HUDOBNÝ ŽIVOT (21. 10. 1998), ročník XXX č. 19 str. 7 – Miloslav Starosta: Umenie klavírnej hry; *Anton Grigorievič Rubinštejn.*
*HUDOBNÝ ŽIVOT (18. 11. 1998), ročník XXX č. 21 str. 9 – Miloslav Starosta: Umenie klavírnej hry; *Josef Hofmann.*
*HUDOBNÝ ŽIVOT (2. 12. 1998), ročník XXX č. 22 str. 7 – Miloslav Starosta: Umenie klavírnej hry; *Ferruccio Busoni.*
*HUDOBNÝ ŽIVOT (16. 12. 1998), ročník XXX č. 23-24 str. 18 – Miloslav Starosta: Umenie klavírnej hry; *Dámy pri klavíri.*
*HUDOBNÝ ŽIVOT (1999), ročník XXXI č. 1-2 str. 19-23 – Miloslav Starosta: Umenie klavírnej hry; *Carl Adolf Martienssen.*
*HUDOBNÝ ŽIVOT (1999), ročník XXXI č. 3 str. 16-18 – Miloslav Starosta: Umenie klavírnej hry *Grigorij Michailovič Kogan.*
*Miloslav Starosta: *Byť potrebný pre iných. Grigorij Michailovič Kogan*. Článok k 10. výročiu úmrtia významného muzikológa a pianistu.
*HUDOBNÝ ŽIVOT (1999), ročník XXXI č. 4 str. 17-19 – Miloslav Starosta: Umenie klavírnej hry; *Béla Bartók.* Článok o znamenitom maďarskom skladateľovi, klaviristovi a pedagógovi.
*Miloslav Starosta: *K nedožitým 90. narodeninám prof. Anny Kafendovej.* In: Hudobný život 1985/13.
*Miloslav Starosta: Emília Dzemjanová: *Metodika organovej hry* (Košice 2002), recenzia knihy. In: HŽ 2002/12, s. 46-47.
*Miloslav Starosta: *Chopinova umelecká poetika a jej rezonancia* štúdia o velikánovi poľskej a svetovej klavírnej tvorby, ktorá odznela v rámci medzinárodnej konferencie k 200. výročiu jeho narodenia POCTA FCH 2010 na HTF VŠMU v Bratislave 22. apríla 2010. In: Hudobný život, 5/2010 Bratislava.
*Slovenská hudba, roč. 36, 2010, č. 2 s. 200 – 201 – Alena Kručayová: *Klavírna hra ako súčasť hudobného vzdelávania na Slovensku v 19. a na začiatku 20. storočia.* Starosta, Miloslav: recenzia na uvedený článok.
*Slovenská hudba, roč. 36, 2010, č. 2 s. 95 – 106.  Starosta, Miloslav: *Chopinova umelecká poetika a jej rezonancia*. text štúdie – prednášky z medzinárodnej muzikologickej konferencie k 200. výročiu narodenia Fryderyka Chopina POCTA FCH 2010 na HTF VŠMU v Bratislave 22. apríla 2010.

### Recenzie v časopisoch, zborníkoch a súvisiace články
# *Koganova Práca pianistu nielen pre klaviristov*: autor prekladu: prof. Miloslav Starosta, vydal ORMAN pre HTF VŠMU (2009), ISBN 978-80-89454-00-6 František Pergler.
# *Carl Adolf Martienssen: Tvorivé vyučovanie klavírnej hry*: Z nemeckého originálu "Schöpferischer Klavierunterrricht" (Leipzig 1954) preložil prof. Miloslav Starosta, vydal ORMAN pre HTF VŠMU v Bratislave (2010), ISBN 978-80-89504-03-9 František Pergler. In: Tempo, roč. 8 č. 1-2; HTF VŠMU Bratislava, október 2011, s. 46.
# Kapitoly z histórie klavírneho umenia a pedagogiky na Slovensku (2. časť)
# *Srdečné blahoželanie*: prof. Miloslavovi Starostovi pri príležitosti 70. výročia narodenia (31. 8. 1940) a 45. výročia pôsobenia na HTF VŠMU (od 1965) Markéta Štefková. In: Tempo: časopis Hudobnej a tanečnej fakulty VŠMU v Bratislave: odborné periodikum. - ISSN 1336-5983, Roč. 7, č. 1 (1.6.2010), s. 24. Štefková Markéta
# *K výšinám poznania v umení nevedú široké a pohodlné cesty*. Rozhovor s prof. Miloslavom Starostom / Lucia Papanetzová, Miloslav Starosta.
# *Miloslav Starosta: Cesty k umeniu klavírnej hry [recenzia knihy]* 2007.
# *Miloslav Starosta, Cesty k umeniu klavírnej hry* [recenzia knihy]
#*Miloslav Starosta: Cesty k umeniu klavírnej hry*. HATRÍK, Juraj: In: Slovenská hudba, roč. 32, 2006, č. 3 – 4, s. 423 – 425
#*Miloslav Starosta: Cesty k umeniu klavírnej hry* vydavateľská referencia. Prvá pôvodná práca v slovenskej odbornej hudobno-pedagogickej literatúre. Analyzuje problémy súčasnej didaktiky klavírnej hry.

## Referencie

Kategória:Osobnosti z Bratislavy
Kategória:Slovenskí klaviristi
Kategória:Slovenskí historici
Kategória:Slovenskí publicisti
Kategória:Slovenskí prekladatelia
Kategória:Slovenskí hudobní pedagógovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Vysokej školy múzických umení
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Dekani Hudobnej a tanečnej fakulty Vysokej školy múzických umení v Bratislave